Publication: Magyar Közlöny
Issue: MK-2002-27 (Year: 2002, Number: 27)
Era: 1990-2004
Section: a 26/2002. (II. 27.) Korm. rendelethez
Paragraph Index: 145

1. A szennyvízelvezetési agglomeráció kialakításának alapvetõ szempontjai 1.1. A Nemzeti Megvalósítási Program része minden 2000 LE (Vgtv. 1. sz. melléklet 15. pont) nagyobb település. Egy településen belül szennyvízelvezetõ rendszert csak a gazdaságossági határig kell kiépíteni. 1.2. Ahol a gyûjtõrendszerek létrehozása nem indokolt, akár azért, mert nem járna környezeti elõnyökkel, akár azért, mert túlságosan költséges lenne, azonos szintû környezetvédelmet nyújtó egyedi rendszereket vagy más megfelelõ rendszereket kell alkalmazni. 1.3. Több település szennyvízelvezetési agglomerációt alakíthat ki a 3. és 4. pont szerinti lehatárolási szempontok figyelembevételével. A szennyvízelvezetési agglomeráció központjának az a település tekinthetõ, amelynek közigazgatási területén valósul meg a tisztító vagy elhelyezõ telep (mezõgazdasági, illetõleg egyéb hasznosítás esetén). A kapcsolódó települések szennyvízelvezetési alrendszereket alkotnak. Amennyiben az így kialakított szennyvízelvezetési agglomeráció terhelése eléri a 2000 LE-t, az agglomeráció szennyvízelvezetése és -tisztítása a Nemzeti Megvalósítási Program részét képezi. Azok a vízbázisvédelmi célprogramba bevont települések, amelyek az elõzõ szempontok szerint kialakított szennyvízelvezetési agglomerációk körén kívül esnek, környezetvédelmi és gazdaságossági indokoltság esetén önálló szennyvízelvezetõ rendszert alkothatnak. A szennyvízelvezetési rendszerek lehatárolását rendszerszemléletû (ún. többszempontú) értékelési módszer alkalmazásával kell elvégezni a 3. és 4. pontban részletezett szempontok szerinti vizsgálat alapján. Ennek keretében a szennyvízelvezetési agglomerációk kiterjedését behatároló feltételeket a vízgazdálkodásról szóló 1995. évi LVII. törvény 7/A. §-a tartalmazza.

Source: https://magyarkozlony.hu/hivatalos-lapok/0b3a5e399e0fabc747cbd6493e6e3a61ede6e5e5/dokumentumok/67f795558a0cc64e59bdf2a8d786803e4bed0462/letoltes